MESTSKÝ ÚRAD V ŽILINE

Materiál na rokovanie 
Mestské zastupiteľstvo v Žiline

								

Číslo materiálu: _____/2010

K bodu programu

Záverečný účet Mesta Žilina za rok 2009

Materiál obsahuje: 				      		Materiál prerokovaný:
                        
1.	Návrh na uznesenie           Vo všetkých komisiách MZ pred zasadaním MR zo dňa 08.06.2010,                           
2.	Dôvodová správa		   na zasadnutí MR dňa 13.07.2010				
3.	Materiál 

Predkladá: 

Ing. Viliam Mikuláš
prednosta mestského úradu

Zodpovedný za vypracovanie:

Ing. Dagmar Slepičková
Ekonomický odbor

Žilina, júl 2010

NÁVRH NA UZNESENIE 

Uznesenie č. __/2010

Mestské zastupiteľstvo  v Žiline

I.	konštatuje , že

Prebytok rozpočtu mesta  za rok 2009 po vylúčení nevyčerpaných účelovo určených finančných prostriedkov predstavuje sumu 1 291 543,82 €, ktorá bude v plnej výške použitá na tvorbu rezervného fondu mesta:  
•	časť prebytku (prostriedkov rezervného fondu obce) -  v celkovej výške 924 278 € bola  zapojená do príjmovej časti rozpočtu mesta na rok  2010 prostredníctvom podpoložky ekonomickej rozpočtovej klasifikácie 454001 – prevod prostriedkov z rezervného fondu obce (Programový rozpočet Mesta Žilina na rok 2010 -2012 bol schválený uznesením MZ v Žiline č. 34/2010 zo dňa 19.4.2010) 
•	časť prebytku vo výške 61 352,95 € - bude použitá na vykrytie straty Mestského divadla Žilina, príspevkovej organizácie mesta - za rok 2009 (Mestské zastupiteľstvo v Žiline dňa 19.4.2010 uznesením č. 28/2010 schválilo Správu o činnosti Mestského divadla Žilina za rok 2009), časť prebytku vo výške 60 000,00 €  bude použitá na spolufinancovanie výdavkov súvisiacich so vznikom a činnosťou  „ Nízkoprahového centra na Bratislavskej ulici v Žiline “ - v zmysle I. zmeny rozpočtu v roku 2010 
•	zostatok prebytku vo výške 245 912,87 € bude ponechaný v rezervnom fonde mesta na vykrytie budúcich výdavkov mesta  podľa rozhodnutia mestského zastupiteľstva, v súvislosti s možným výpadkom dane z príjmov fyzických osôb.

II.	 schvaľuje 

•	použitie prebytku rozpočtového hospodárenia Mesta Žilina za rok 2009 tak, ako je navrhnutý v  časti XII.  Záverečného účtu Mesta Žilina za rok 2009
•	finančné usporiadanie výsledku hospodárenia príspevkových organizácií mesta v  časti XI.  Záverečného účtu Mesta Žilina za rok 2009
•	celoročné hospodárenie Mesta Žilina s výhradami a prijíma nasledujúce opatrenia na odstránenie nedostatkov 
 
1.	Zostáva v platnosti: Vypracovať návrh odstránenia nedostatkov zistených pri inventarizácii majetku, cenín a pohľadávok  pri dodržaní ustanovení zákona č.431/2002 Z. z. o účtovníctve – boli prijaté opatrenia a Príkaz č. 1/2009 prednostu MsÚ v Žiline na odstránenie nedostatkov zistených ÚHK pri kontrole inventarizácie majetku a záväzkov k 31. 12. 2008 – kontrola vyhodnotila čiastočne splnené 

2.	Spracovať  návrh nových opatrení vyplývajúcich zo záverov Kontroly č. 04/2010 pre odstránenie nedostatkov vyplývajúcich z Inventarizácie za rok 2009. 
Termín: do 31. 07. 2010					Zodp. prednosta MsÚ

3.	Po vysporiadaní sporných nezrovnalostí na majetku vedenom na podsúvahových účtoch, ktorý prešiel z II. účtovného okruhu, dokončiť proces zaradenia majetku do evidencie majetku  v rámci  riadneho účtovného okruhu mesta Žilina 
Termín: do 30. 11. 2010					Zodp.: vedúci OP a M

4.	Naplniť prijaté opatrenia vyplývajúce zo záverov Správy č. 21/2009 – Kontrola evidencie a vymáhania pohľadávok
•	Spracovať prehľad pohľadávok po lehote splatnosti vyššej ako 120 dní k 30. 5. 2010 a tento predložiť odboru právnemu a majetkovému a do porady vedenia. 
Termín: 30. 6. 2010  					Zodp.: koordinátor prac. učtárne 							      v spolupráci so správcami pohľadávok

•	Vyhodnotiť vymožiteľnosť týchto pohľadávok z legislatívneho hľadiska a určiť postup pri vymáhaní pohľadávok. Nevymožiteľné pohľadávky postúpiť škodovej komisii s úplnou dokladovou štruktúrou. 
Termín: 30. 7. 2010					Zodp.: vedúci OP a M

•	Účtovné vysporiadanie daňových pohľadávok u kategórie „podniky v likvidácii“ ukončiť v kalendárnom roku po zistení ukončenia likvidácie.
Termín: v texte						Zodp.: koordinátor prac. učtárne
									Vedúci OP a M			
•	Do 30-tich dní po skončení štvrťroka, predložiť vecne príslušným odborom pohľadávky po lehote splatnosti. Zároveň táto úloha neruší povinnosť mesačného odsúhlasovania účtovného stavu pohľadávok s vecne príslušnými odbormi.
Termín: trvale						Zodp.: koordinátor prac. učtárne

•	Pripraviť návrh na možnosti metodickej podpory, rozšírenia licencie a priameho prepojenia ISS modulu pokladne s modulmi, ktoré tento spôsob úhrady nevyužívajú.
Termín: 31. 8. 2010  					Zodp.: vedúci OO a VS
                                                                                               v spolupráci s ved. odborov

•	Pripraviť vnútorný riadiaci akt pre oblasť postupu činnosti pri výrube drevín a krovín v celom rozsahu, od prijatia žiadosti, cez rozhodovací proces, proces zúčtovania až po konečné finančné a vecné vysporiadanie.
Termín: 30. 9. 2010  					Zodp.: vedúci OSP a ŽP

5.	Naplniť prijaté opatrenia vyplývajúce zo záverov Správy č. 23/2009 – Kontrola evidencie záväzkov po lehote splatnosti
•	Spracovať metodický pokyn pre zúčtovanie grantov v oddelenej evidencii od ostatných záväzkov a spôsobu kontroly vysporiadania finančných prostriedkov poskytnutých formou grantov aj s legislatívnym krytím ich vymožiteľnosti.
Termín: 30. 8. 2010					Zodp.: koordinátor prac. učtárne
                                                                                               Vedúci OP a M

•	Aktualizovať Zásady obehu účtovných dokladov so zapracovaním poznatkov vyplývajúcich z praxe pri aplikácii podvojného účtovníctva. 
Termín: 30. 08. 2010					Zodp.: koordinátor prac. učtárne

6.	Naplniť opatrenia pre výraznejšie uplatňovanie práv správcu dane v oblasti miestnych daní, s cieľom na  zvýšenie platobnej disciplíny daňovníkov, s dopadom na proporcionálne napĺňanie príjmovej časti rozpočtu a s dôrazom na operatívne sledovanie a vymáhanie pohľadávok v oblasti miestnych daní – zostáva v platnosti aj vzhľadom na kontrolné zistenia a stanovené opatrenia  k Správe č. 07/2009.
Termín: priebežne					Zodp. prac. odd. miestnych daní

7.	Zvýšiť dôraz na rozpočtovú disciplínu v súlade so zákonom č. 583/2004 Z. z. o rozpočtových pravidlách územnej samosprávy tak, aby boli plne naplnené ustanovenia:  
•	§ 12 ods. 2 zákona č. 583/2004 Z. z. podľa ktorého mesto hospodári s rozpočtovými prostriedkami podľa schváleného rozpočtu a počas roka kontroluje  hospodárenie s rozpočtovými prostriedkami a monitorujú a hodnotia plnenia programov
•	§ 14 ods. 2  zákona č. 583/2004 Z. z. podľa ktorého príslušný orgán mesta vykonáva zmeny rozpočtu v priebehu rozpočtového roka rozpočtovými opatreniami, ktorými sú presun rozpočtových prostriedkov, resp. povolené prekročenie výdavkov pri dosiahnutí vyšších príjmov. 
       Termín: priebežne	                                               Zopd. Vedúci  pracovníci  MsÚ

Dôvodová správa :
V zmysle § 16 zákona NR SR č. 583/2004 Z .z. o rozpočtových pravidlách územnej samosprávy v znení neskorších predpisov po skončení rozpočtového roka mesto údaje o rozpočtovom hospodárení súhrnne spracuje  do záverečného účtu.
Nevyčerpané účelovo určené prostriedky poskytnuté v predchádzajúcich rozpočtových rokoch zo štátneho rozpočtu, z rozpočtu Európskej únie alebo na základe osobitného predpisu, sa na účely tvorby peňažných fondov pri usporiadaní prebytku rozpočtu mesta  z tohto prebytku vylučujú.
Prebytok hospodárenia po skončení roka neprepadá a je zdrojom tvorby rezervného fondu, prípadne ďalších peňažných fondov a následne cez finančné operácie zapojený do príjmovej časti rozpočtu v nasledujúcom rozpočtovom roku.
O použití prebytku rozpočtu rozhoduje mestské zastupiteľstvo do šiestich mesiacov po uplynutí rozpočtového roka.
Konkrétne použitie prebytku hospodárenia Mesta Žilina je súčasťou predloženého materiálu.